กรมชลประทาน เร่งซ่อมผนังกั้นน้ำลำน้ำยัง บ้านท่าเยี่ยม จังหวัดร้อยเอ็ด คาดว่าจะเสร็จภายในวันนี้
กรมชลประทาน เร่งซ่อมผนังกั้นน้ำลำน้ำยัง บ้านท่าเยี่ยม จังหวัดร้อยเอ็ด คาดว่าจะเสร็จภายในวันนี้
 
นายศักดิ์ศิริ อยู่สุข ผู้อำนวยการสำนักชลประทานที่ 6 พร้อมด้วยนายชูชาติ รักจิตร ผู้อำนวยการสำนักพัฒนาแหล่งน้ำขนาดกลาง และนายสุพิศ พิทักษ์ธรรม ผู้อำนวยการสำนักเครื่องจักรกล ลงพื้นที่ควบคุมการระดมกำลังในการซ่อมแซมพนังกั้นลำน้ำยัง บริเวณบ้านท่าเยี่ยม ตำบลวังหลวง อำเภอเสลภูมิ  จังหวัดร้อยเอ็ด ซึ่งดำเนินการอย่างเร่งด่วนตั้งแต่วันที่ 16 กรกฎาคมที่ผ่านมา ขณะนี้ได้ทำการเชื่อมผนังกั้นลำน้ำแล้วเสร็จร้อยละ 50 โดยมีกำลังพลจากทหารและทีมจิตอาสา เราทำความดีด้วยหัวใจ ใน จังหวัดร้อยเอ็ด จำนวน 150 คน มาร่วมด้วย ซึ่งคาดการณ์ว่าจะเสร็จภายในเย็นวันนี้ 

นายสุพิศ พิทักษ์ธรรม ผู้อำนวยการสำนักเครื่องจักรกล กล่าวว่า หลังจากที่ซ่อมแซมเสร็จแล้ว กรมชลประทาน เตรียมพร้อมเครื่องจักรเครื่องมือและเครื่องสูบน้ำ เพื่อสูบน้ำออกจากพื้นที่ประชาชนที่ได้รับผลกระทบต่อไปโดยเร็วที่สุด